FPI พุ่งแรง 6% นิวไฮในรอบ 5 เดือน คาดเก็งกำไรระยะสั้นรับแผนซื้อหุ้นคืน 22 ก.พ.-21 ส.ค.62
FPI พุ่งแรง 6% นิวไฮในรอบ 5 เดือน คาดเก็งกำไรระยะสั้นรับแผนซื้อหุ้นคืน 22 ก.พ.-21 ส.ค.62 โดย ณ เวลา 11.50 บาท อยู่ที่ระดับ 2.40 บาท บวก 0.14 บาท หรือ 6.19%  ด้วยมูลค่าซื้อขาย 20.03 ล้านบาท
7 ก.พ. 2562

ผู้สื่อข่าวรายงานว่า บริษัท ฟอร์จูน พาร์ท อินดัสตรี้ จำกัด (มหาชน) หรือ FPI ณ เวลา 11.50 บาท อยู่ที่ระดับ 2.40 บาท บวก 0.14 บาท หรือ 6.19%  ด้วยมูลค่าซื้อขาย 20.03 ล้านบาท ราคาหุ้นวิ่งแรงในรอบ 5 เดือนโดยนับตั้งแต่หุ้นขึ้นไปทดสอบระดับ 2.40 บาท เมื่อวันที่ 5 ก.ย.61

บล.ฟินันเซีย ไซรัส ระบุในบทวิเคราะห์วันนี้(7ม.ค.) ว่า  วานนี้ FPI ประกาศซื้อหุ้นคืน 40 ล้านหุ้น หรือ 2.64% ของหุ้นที่ชำระแล้ว วงเงินไม่เกิน 150 ลบ. คิดเป็นราคาสูงสุดที่ซื้อได้ 3.75 บาท/หุ้น โดยใช้วิธีซื้อในกระดานตั้งแต่ 22 ก.พ. – 21 ส.ค. 19 ถือเป็น Sentiment เชิงบวกต่อราคาหุ้น แต่ไม่ได้มีผลอย่างมีนัยสำคัญต่อปัจจัยพื้นฐาน เพราะจำนวนหุ้นที่ซื้อค่อนข้างน้อย อุตสาหกรรมยานยนต์มองว่าจะทรงตัวหรือชะลอลงในปีนี้ แนะนำเพียงเก็งกำไรระยะสั้นเท่านั้น